wannaphong/clean_thaiwikipedia huggingface dataset:
# เดสตินี 2
เดสตินี 2  เป็นวิดีโอเกมออนไลน์แนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยแอคติวิชัน โดยได้วางจำหน่ายในวันที่ 6 กันยายน ค.ศ. 2017 บนเอกซ์บอกซ์วันกับเพลย์สเตชัน 4 และได้วางจำหน่ายบนไมโครซอฟท์ วินโดวส์ในเดือนต่อมา วิดีโอเกมเป็นภาคต่อของ เดสตินี ภาคแรก ใน ค.ศ. 2014 และการขยายตัวที่ตามมา วิดีโอเกมนี้ประกอบด้วย "โลกแห่งนิยายวิทยาศาสตร์" วิดีโอเกมมีสภาพแวดล้อม "โลกร่วมกัน" หลายผู้เล่นที่มีองค์ประกอบของเกมเล่นตามบทบาท เช่นเดียวกับรูปแบบเดิมใน เดสตินี 2 จะแบ่งประเภทเกมระหว่างผู้เล่นกับสภาพแวดล้อม (PvE) และผู้เล่นกับผู้เล่น (PvP) นอกเหนือจากภารกิจปกติแล้ว โหมดผู้เล่นกับสภาพแวดล้อมยังมี "การโจมตี" สามแบบและการโจมตีหกผู้เล่น นอกจากนี้ยังมีโหมดฟรีโรมลาดตระเวณสำหรับแต่ละดาวเคราะห์และมีกิจกรรมสาธารณะรวมทั้งกิจกรรมใหม่ที่ไม่ได้ให้ความสำคัญกับฉบับเดิม กิจกรรมใหม่เหล่านี้ให้ความสำคัญกับการสำรวจดาวเคราะห์และการมีปฏิสัมพันธ์กับตัวละครที่ผู้เล่นไม่ได้ควบคุม ส่วนโหมดผู้เล่นกับผู้เล่นมีโหมดเป้าหมายตามวัตถุประสงค์เช่นเดียวกับโหมด Deathmatch แบบดั้งเดิม
# เคลาส์ เฟลิคส์ ฟ็อน อัมส์แบร์ค
เคลาส์ เฟลิคส์ ฟ็อน อัมส์แบร์ค  เกิดเมื่อวันที่ 1 กันยายน พ.ศ. 2433 ณ เยอรมนี เป็นบุตรชายของ วิลเฮ็ล์ม ฟ็อน อัมส์แบร์ค กับ อิริส ฟ็อน อัมส์แบร์ค ในสงครามโลกครั้งที่หนึ่ง เขาเป็นทหารในกองทัพบกจักรวรรดิเยอรมัน โดยเป็นทหารคู่ใจของ นายพลพอล ฟอน เลตโตว์-เวอร์เบก ซึ่งทั้ง 2 ต่างสู้รบที่แอฟริกาตะวันออกของเยอรมนี 

ใน พ.ศ. 2460 เขาได้ไปทำสวนที่ประเทศแอฟริกาใต้ แต่ประสบความล้มเหลว ใน พ.ศ. 2471 เขาได้ย้ายไปพำนัก ณ ดินแดนแทนกันยีกาหรือแทนซาเนียในปัจจุบัน ซึ่งหลบหนีจากเหตุสงครามโลกครั้งที่สอง โดยเขานั้นเป็นผู้จัดการโรงงาน ปูนซีเมนต์เยอรมนี-อังกฤษ ก่อนจะนิวัติกลับประเทศใน พ.ศ. 2490

 แต่งงาน 
เคลาส์ได้แต่งงานกับ บารอนเนสกอซตา ฟอน เดม บุสส์เช-เฮดเดนฮัวเซน เมื่อวันที่ 4 กันยายน พ.ศ. 2467 โดยมีบุตรดังนี้
 ซิกริด ฟ็อน อัมส์แบร์ค
 เจ้าชายเคลาส์แห่งเนเธอร์แลนด์
 เร็กซ์ ฟ็อน อัมส์แบร์ค
 มาร์กริด ฟ็อน อัมส์แบร์ค
 บาบารา ฟ็อน อัมส์แบร์ค
 เทดา ฟ็อน อัมส์แบร์ค
 คริสตินา ฟ็อน อัมส์แบร์ค

เคลาส์เสียชีวิตเมื่อวันที่ 19 ธันวาคม พ.ศ. 2496 ณ ประเทศเยอรมนีตะวันตก ด้วยอาการหัวใจวาย สิริอายุรวม 63 ปี
# เวลีคีกราจดานิน
เวลีคีกราจดานิน  เป็นภาพยนตร์แนวชีวประวัติจากสหภาพโซเวียตในปี 1938 กำกับโดย Fridrikh Ermler เป็นภาพยนตร์โซเวียตเรื่องแรกที่ทำขึ้นสำหรับภาพยนตร์ทางโทรทัศน์

ภาพยนตร์จะเล่าชีวประวัติสมมติของเซียร์เกย์ คีรอฟ (ในภาพยนตร์ใช้ตัวละครชื่อซาฮอฟ) ภาพยนตร์เรื่องนี้มีจุดมุ่งหมายเพื่อสนับสนุนอุดมการณ์สำหรับการกวาดล้างใหญ่ และแสดงให้เห็นถึงชีวิตในสหภาพโซเวียตในคริสต์ทศวรรษ 1920 -1930
 แหล่งข้อมูลอื่น
# มหาวิทยาลัยเออเรอบรู
มหาวิทยาลัยเออเรอบรู  เป็นมหาวิทยาลัยของรัฐ ตั้งอยู่ที่เมืองเออเรอบรู ประเทศสวีเดน มหาวิทยาลัยเริ่มก่อตั้งเป็นครั้งแรกจากการเริ่มมีการสอนในบางหลักสูตรของมหาวิทยาลัยอุปซอลาที่เมืองเออเรอบรูในช่วงปลาย ค.ศ.1960 หลังจากนั้นได้ตั้งเป็นวิทยาลัยเออเรอบรูในปี ค.ศ.1977 วิทยาลัยเออเรอบรูได้ทำงานร่วมกับสถาบันทางการศึกษาอื่น ๆ 3 แห่ง ที่มีอยู่ในเมืองเออเรอบรูอยู่ก่อนแล้วคือ วิทยาลัยการศึกษา วิทยาลัยการกีฬา และวิทยาลัยการสังคมสงเคราะห์

รัฐบาลสวีเดนได้ยกฐานะวิทยาลัยเออเรอบรูเป็นมหาวิทยาลัยเออเรอบรูในปี ค.ศ.1999Historik , Örebro University, updated 8 December 2010  และได้กลายเป็นมหาวิทยาลัยแห่งที่ 12 ของประเทศสวีเดน

วันที่ 30 มีนาคม ค.ศ.2010 มหาวิทยาลัยได้เริ่มก่อตั้งวิทยาลัยแพทยศาสตร์ และทำงานร่วมกับโรงพยาบาลมหาวิทยาลัยเออเรอบรูเพื่อใช้ในการฝึกสอนและทำวิจัยของมหาวิทยาลัย และได้กลายเป็นโรงเรียนแพทย์ลำดับที่ 7 ของประเทศสวีเดน

ในปี 2018 มหาวิทยาลัยเออเรอบรูถูกจัดอยู่ในลำดับที่ 62 ในภาพรวมของกลุ่มมหาวิทยาลัยใหม่ทั่วโลก (Young University Rankings) และหลักสูตรนิติศาสตร์ของมหาวิทยาลัยเป็นหลักสูตรหนึ่งที่มีผู้เลือกมากที่สุดในการสอบคัดเลือกเข้ามหาวิทยาลัยในประเทศสวีเดน (อันดับ 10 ในปี ค.ศ. 2018 มีผู้ยื่นใบสมัครกว่า 4,800 คน)"Hård konkurrens till starka professionsutbildningar". Örebro University. Retrieved 2018-07-21."Statistik HT18: Totalt antal sökande". UHR. Retrieved 2018-07-20.

มหาวิทยาลัยเออเรอบรูมีทั้งหมด 3 วิทยาเขต คือ วิทยาเขตแอล์มบีในเมืองเออเรอบรูเป็นที่ตั้งของวิทยาลัยวิทยาศาสตร์สุขภาพและวิทยาลัยต่าง ๆ ของมหาวิทยาลัย วิทยาเขต USÖ ติดกับโรงพยาบาลมหาวิทยาลัยเออเรอบรู (Universitetssjukhus Örebro) เป็นที่ตั้งของวิทยาลัยแพทยศาสตร์ และวิทยาเขตกรีฮิตตันที่เมืองกรีฮิตตัน เป็นที่ตั้งของวิทยาลัยการโรงแรม

วิทยาลัย
มหาวิทยาลัยมีหลักสูตรการสอนมากกว่า 85 หลักสูตร มีนักศึกษาเต็มเวลากว่า 17,000 คน นักศึกษาที่ทำวิจัยระดับปริญญาเอก 400 คน ศาสตราจารย์มหาวิทยาลัย 125 คน อาจารย์และนักวิจัย 520 คน เจ้าหน้าที่เต็มเวลากว่า 1400 คน แบ่งเป็น 3 คณะ 8 วิทยาลัย ได้แก่

 วิทยาลัยแพทยศาสตร์ 
วิทยาลัยวิทยาศาสตร์สุขภาพ
 วิทยาลัยการโรงแรม ศิลปการทำอาหารและวิทยาศาสตร์การอาหาร
 วิทยาลัยมนุษยศาสตร์ การศึกษาและสังคมวิทยา
 วิทยาลัยกฎหมาย จิตวิทยาและสังคมสงเคราะห์
 วิทยาลัยการดนตรี การละครและศิลปะ
 วิทยาลัยวิทยาศาสตร์และเทคโนโลยี
 วิทยาลัยบริหารธุรกิจ
# ฮัมดัมซัลตาเนห์ ปาห์ลาวี
เจ้าหญิงฮาดัมซัลดีห์ ปาห์ลาวี  ประสูติเมื่อวันที่ 22 กุมภาพันธ์ 2446 ณ กรุงเตหะราน อิหร่าน เป็นพระราชธิดาพระองค์ใหญ่ใน เรซา ชาห์ ปาห์ลาวี กับ มารายัม ซาวากูดไฮ พระวรราชชายาคนแรก โดยพระมารดาของพระองค์นั้นเสียชีวิตไปตั้งแต่พระองค์ทรงมีพระชันษา 1 ขวบ พระองค์ได้เสกมรสกับ ฮาดี อาตาบาเมื่อปี 2468 มีพระบุตรดังนี้
อามี เรซา
ไซรัส อาตาบา
ซิมิน

เจ้าหญิงฮาดัมซัลดีห์ ปาห์ลาวี สิ้นพระชนม์ลงเมื่อวันที่ 1 มกราคม 2521 สิริพระชันษา 74 ชันษา
 อ้างอิง 
 Genealogy of the Pahlavi Dynasty
# ลิงค์ในภาษาเดนมาร์กและสวีเดน
ในภาษาเดนมาร์กและภาษาสวีเดนมาตรฐาน คำนามต่าง ๆ มีลิงค์ (เพศทางไวยากรณ์) สองลิงค์ และคำสรรพนามก็มีลิงค์ สองลิงค์เหมือนกัน นอกเหนือจากสองลิงค์นี้จะเป็นลิงค์ธรรมชาติคล้ายกับในภาษาอังกฤษ

 ภาพรวม 
แต่เดิม เช่นเดียวกับภาษาเจอร์แมนิกอื่น ๆ คำนามในภาษาเดนมาร์กและสวีเดนจะมีลิงค์ใดลิงค์หนึ่งในสามลิงค์ ได้แก่ ปุงลิงค์ (,) อิตถีลิงค์ (,) และนปุงสกลิงค์ (,) เมื่อเวลาผ่านไปอิตถีลิงค์และปุงลิงค์รวมกันเป็นลิงค์รวม (,) ลิงค์รวมมีที่ใช้ในบางภาษาย่อยของภาษาดัตช์ แต่ในภาษาดัตช์ การรวมกันยังไม่สมบูรณ์โดยเหลือร่องรอยบางอย่างในสรรพนาม ในภาษาสวีเดนมีรูปแบบที่เบี่ยงเบนไปจากลิงค์ร่วมที่สมบูรณ์เช่นกัน ในภาษาเดนมาร์กไม่เหลือร่องรอยดังกล่าว เนื่องจากภาษาเดนมาร์กไม่ใช้สรรพนามชุดเดียวกันสำหรับทั้งสิ่งของและบุคคลอย่างภาษาดัตช์และเยอรมัน แต่มีบุรุษสรรพนามตามลิงค์หรือเพศธรรมชาติสำหรับใช้กับบุคคล และสรรพนามตามลิงค์หรือเพศทางไวยากรณ์ต่างหากสำหรับใช้กับสิ่งของและสัตว์เช่นเดียวกับภาษาอังกฤษ

ในขณะที่ภาษาเดนมาร์กและสวีเดนมาตรฐานมีความคล้ายคลึงกันมากในเรื่องของลิงค์คำนาม แต่ภาษาถิ่นต่าง ๆ ของภาษาทั้งสองก็มีจำนวนลิงค์แตกต่างกันไปตั้งแต่หนึ่งถึงสามลิงค์ ส่วนภาษานอร์เวย์ แม้จะคล้ายคลึงกับภาษาทั้งสอง แต่ก็ใช้ลิงค์สามลิงค์ในภาษามาตรฐาน และในบางภาษาย่อย (เช่น ภาษาถิ่นแบร์เกนหรือภาษาย่อยริกส์โมลของภาษานอร์เวย์แบบบูกโมล) ใช้ลิงค์สองลิงค์

 ประวัติศาสตร์และภาษาถิ่น 
ประมาณ ค.ศ. 1300 ภาษาเดนมาร์กมีลิงค์ทั้งหมดสามลิงค์ คำนามที่เป็นปุงลิงค์สามารถทำให้เป็นรูปชี้เฉพาะด้วยการเติมหน่วยคำปัจจัย -in ไว้ข้างท้าย, อิตถีลิงค์เติมหน่วยคำ -æn และนปุงสกลิงค์เติมหน่วยคำ -æt หรือ -it ในบางภาษาถิ่น เช่น จัตแลนด์ตะวันออก โคเปนเฮเกน สต็อกโฮล์ม หน่วยคำ -in และ -æn ผสานกันเป็นหน่วยคำ -en จึงสูญเสียความแตกต่างระหว่างหน่วยคำแสดงลิงค์ทั้งสอง ในขณะที่ภาษาถิ่นอื่น ๆ เช่น ภาษาเดนมาร์กแบบเกาะ (Insular Danish) ยังคงรักษาความแตกต่างไว้ โดยหน่วยคำแสดงอิตถีลิงค์เปลี่ยนเป็น -en และหน่วยคำแสดงปุงลิงค์สูญเสีย n และกลายเป็น -i หรือภาษาถิ่นนอร์เวย์และสวีเดนเหนือ หน่วยคำชี้เฉพาะแสดงปุงลิงค์เปลี่ยนเป็น -en ในขณะที่หน่วยคำชี้เฉพาะแสดงอิตถีลิงค์สูญเสียตัว n และกลายเป็น -a

 ไวยากรณ์ 
 สรรพนาม 
เช่นเดียวกับในภาษาอังกฤษ การกกรรมตรงและการกกรรมรองรวมกันเป็นการกเดียวคือการกอ้อม (oblique case) และแสดงไว้ที่สรรพนามกรรมเท่านั้น
 ประธาน กรรม เจ้าของ ปุงลิงค์ (เพศธรรมชาติ) han ham/honom hans อิตถีลิงค์ (เพศธรรมชาติ) hun/hon hende/henne hendes/hennes ลิงค์รวม (เพศทางไวยากรณ์) den den dens/dess นปุงสกลิงค์ (เพศทางไวยากรณ์) det det dets/dess
# รันนามารี
รันนามารี  เป็นปีศาจแห่งท้องทะเลความเชื่อปรัมปราของชาวมัลดีฟส์ ซึ่งมีความเกี่ยวเนื่องกับการเปลี่ยนศาสนาจากพุทธเป็นอิสลาม

 ประวัติ 
 ฉบับพื้นเมือง 
รันนามารีเป็นปีศาจแห่งท้องทะเลลึก ชาวบ้านจำต้องสังเวยหญิงพรหมจารีแก่ปีศาจตนนี้ทุกเดือน โดยทุก ๆ วันสุดท้ายของเดือน กษัตริย์จะทรงเลือกสตรีที่สุขภาพอ่อนแอที่สุดในเกาะไปนอนค้างคืนที่วัดเพื่อรอการสังเวย โดยรันนามารีจะไปถึงในยามวิกาล ครั้นรุ่งสางหญิงผู้นั้นจะถึงแก่ความตาย และชาวเกาะจะช่วยกันปลงศพหญิงดังกล่าวด้วยการฝัง

 ฉบับอิบน์ บาตูตา 
อิบน์ บาตูตา  นักเดินทางชาวโมร็อกโก ผู้เคยเดินทางไปทวีปเอเชีย บันทึกเกี่ยวกับรันนามารีไว้ ความว่า

"รันนามารี เป็นปีศาจที่ชาวมัลดีฟส์สมัยก่อนพรั่นพรึง ทุก ๆ เดือนจะมีการบูชายัญหญิงพรหมจารี มิเช่นนั้นชาวบ้านอาจถูกปีศาจตนนี้ออกอาละวาดด้วยความแค้น หญิงสาวชาวเกาะจะถูกกษัตริย์หรือองคมนตรีเลือกสำหรับไปบูชาปีศาจ เบื้องต้นเธอจะถูกขังเดี่ยวในวัดซึ่งตั้งอยู่ชายฝั่งทะเลด้านบูรพาทิศของมาเลช่วงคืนแรกของเดือน ครั้นรุ่งสางครอบครัวจะไปที่วัดเพื่อรับศพของหญิงสาว ชาวมัลดีฟส์เกรงกลัวปีศาจตนนี้มาก จนกระทั่งมีผู้เดินทางมุสลิมคนหนึ่งเดินเข้าไปหาแม่หญิงที่จะถูกสังเวยแก่ปีศาจในวัดแล้วอ่านโองการจากพระคัมภีร์อัลกุรอาน เมื่อเขาอ่านโองการจบ ปีศาจก็หายไป และไม่ปรากฏเรื่องราวทำนองนี้ขึ้นอีก ประชาชนบนเกาะต่างดีใจที่ปีศาจตนนี้หายไป และเชื่อว่าอัลลอฮ์ใหญ่ยิ่งเหนือสิ่งอื่นใด ทั้งหมดจึงเข้ารับอิสลาม"
# เหตุโจมตีในวิทยาลัยสารพัดช่างเคียร์ช
เมื่อวันที่ 17 ตุลาคม พ.ศ. 2561 เกิดเหตุระเบิดและกราดยิงนักศึกษาในโรงอาหารวิทยาลัยสารพัดช่างเคียร์ชที่เมืองเคียร์ชบนคาบสมุทรไครเมีย (ซึ่งถูกรัสเซียยึดครอง) วิทยาลัยแห่งนี้มีนักศึกษาอายุตั้งแต่ 15 ปี ไปจนถึงประมาณ 25 ปี เหตุการณ์นี้ส่งผลให้มีผู้เสียชีวิต 19 คน และผู้บาดเจ็บ 54 คน โดย 12 คนในจำนวนนี้มีอาการสาหัสГлава Крыма Сергей Аксенов: в колледже в Керчи ранены 53 человека

ผู้ก่อเหตุคือ วลาดิสลัฟ รอสเลียคอฟ นักศึกษาอายุ 18 ปี ซึ่งหลังจากก่อเหตุได้ยิงตัวตาย ผู้รอดชีวิตคนหนึ่งระบุว่า การกราดยิงกินเวลานาน 15 นาที 

เหตุโจมตีครั้งนี้ได้รับการสอบสวนในฐานะฆาตกรรมหมู่ ไม่ใช่การก่อการร้าย วลาดีมีร์ ปูติน ประธานาธิบดีรัสเซีย บรรยายเหตุการณ์นี้ว่าเป็น "โศกนาฏกรรม" และแสดงความเสียใจกับครอบครัวของเหยื่อในขณะเข้าร่วมการประชุมที่เมืองโซชี
# บารอนเนสเฮ็ดวิกแห่งซิงเออร์ตอฟฟ์-ดรีบวร์ก
บารอนเนสเฮ็ดวิกแห่งซิงเออร์ตอฟฟ์-ดรีบวร์ก  เกิดเมื่อวันที่ 22 พฤสจิกายน 2391 เป็นบุตรีคนที่ 3 ของ เคานต์แอนสท์แห่งซิงเออร์ตอฟฟ์-ดรีบวร์ก และ บารอนเนสแคร์โรไลน์แห่งเวนก์ ครอบครัวของเธอนั้นเป็นเศรษฐีระดับนึง เนื่องจากมีที่ดินหลายแห่งในเวสเพเลีย และเป็นเจ้าของปราสาทในเบด ดรีบวร์ก ปู่ของเธอนั้นทำธุรกิจเกี่ยวกับสมุนไพรและเป็นหุ้นส่วนรายใหญ่ในบริษัทผลิตน้ำหอม โดยครอบครัวของเธอนั้นยังมีโรงแรมและสปาอีกหลายแห่งในประเทศปรัสเซีย 
 แต่งงาน 
เธอสมรสกับ บารอนอัชวินแห่งซิงเออร์ตอฟฟ์-แครม เมื่อวันที่ 24 กันยายน 2412 มีบุตรดังนี้
เฮ็ดวิก เคาน์เตสวิลเฮล์มแห่งโอเยนฮุสเซน-ซิงเออร์ตอฟฟ์
แวนดา
อิริก
อาร์มการ์ด ฟอน แครม

อนึ่ง เธอเป็นพระอัยยิกาใน เจ้าชายแบร์นฮาร์ดแห่งลิพเพอ-บีสเตอร์เฟลด์ และเป็นพระปัยยิกาใน สมเด็จพระราชินีนาถเบียทริกซ์แห่งเนเธอร์แลนด์

ต่อมาในปั 2424 สามีของเธอได้เพิ่มนามสกุลใหม่เป็น ซิงเออร์ตอฟฟ์-แครม
 อ้างอิง 
Genealogics - Freiin Hedwig von Sierstorpf-Driburg
Genealogisches Handbuch des Adels, Fürstliche Häuser, Reference: 1964 548
# แจ็ก บรุกส์แบงก์
แจ็ก คริสโตเฟอร์ สแตมป์ บรุกส์แบงก์ (เกิด 3 พฤษภาคม พ.ศ. 2529) เป็นผู้จำหน่ายไวน์และเป็นทูตตราสินค้า   ชาวสหราชอาณาจักร เป็นพระสวามีในเจ้าหญิงยูเชนี พระราชนัดดาในสมเด็จพระราชินีนาถเอลิซาเบธที่ 2

 ประวัติ 
thumb|170px|ตราอาร์มของบารอเน็ตบรุกส์แบงก์
แจ็ก บรุกส์แบงก์เกิดเมื่อวันที่ 3 พฤษภาคม พ.ศ. 2529 เป็นบุตรคนโตของจอร์จ เอ็ดเวิร์ด ฮิว บรุกส์แบงก์ ผู้บริหารบริษัทและนักบัญชี กับนิโคลา นิวตัน ภรรยา บิดามารดาเป็นศิษย์เก่าจากวิทยาลัยอีตัน ปัจจุบันใช้ชีวิตไปมาระหว่างลอนดอนกับบอร์โดซึ่งมีชื่อเสียงด้านการผลิตไวน์ บรุกส์แบงก์มีพี่ชายคนหนึ่งชื่อทอมัส ซึ่งเป็นศิษย์เก่าวิทยาลัยอีตันเช่นกัน

เขาเป็นญาติชั้นที่สามของเจ้าหญิงยูเชนี เมื่อนับจากฝ่ายซาราห์ ดัชเชสแห่งยอร์ก เพราะเขาเป็นเป็นลื่อของเซอร์เอ็ดเวิร์ด คลินเทอรอว์ บรุกส์แบงก์ บารอเน็ตที่ 1 แห่งฮีลอไมเนอร์ และทอมัส โค้ก เอิร์ลที่ 2 แห่งเลสเตอร์ ผู้สืบเชื้อสายมาแต่พระเจ้าเอ็ดเวิร์ดที่ 3 แห่งอังกฤษ และพระเจ้าเจมส์ที่ 2 แห่งอังกฤษ มีปู่ทวดคือเซอร์แจ็ก โค้ก เจ้าพนักงาน  เคยถวายงานแก่สมเด็จพระเจ้าจอร์จที่ 6 และสมเด็จพระราชินีนาถเอลิซาเบธที่ 2

 การศึกษาและการทำงาน 
บรุกส์แบงก์สำเร็จการศึกษาจากโรงเรียนสโตว์ในบักกิงแฮมเชอร์ และศึกษาต่อที่มหาวิทยาลัยบริสตอลจนสำเร็จการศึกษา เขาเคยทำงานเป็นผู้จัดการทั่วไปของไนต์คลับของชนชั้นสูงชื่อมาฮิกี  ที่เจ้าชายวิลเลียมและเจ้าชายแฮร์รีเคยเสด็จมาเป็นการส่วนพระองค์บ่อย ๆ ปัจจุบันเขาทำงานเป็นทูตตราสินค้าของเตกีลายี่ห้อกาซามีโกส

 เสกสมรส 
บรุกส์แบงก์หมั้นหมายกับเจ้าหญิงยูเชนีแห่งยอร์กเมื่อวันที่ 22 มกราคม พ.ศ. 2561 หลังทั้งสองคบหากันมาเจ็ดปี จากการแนะนำของสหายระหว่างเล่นสกีในประเทศสวิตเซอร์แลนด์ ซึ่งนายบรุกส์แบงก์ทำงานที่นั่น บรุกส์แบงก์เคยคุกเข่าขอเจ้าหญิงยูเชนีแต่งงานระหว่างท่องเที่ยวในประเทศนิการากัว เดือนเมษายนปีเดียวกันนั้น ทั้งสองย้ายออกจากพระราชวังเซนต์เจมส์ แล้วไปประทับ ณ ตำหนักไอวีภายในพระราชวังเค็นซิงตัน

พิธีเสกสมรสถูกจัดขึ้น ณ โบสถ์น้อยนักบุญจอร์จภายในปราสาทวินด์เซอร์ในวันที่ 12 ตุลาคม พ.ศ. 2561 หลังพระราชพิธีเขามิได้รับบรรดาศักดิ์ใด ๆ

บรุกส์แบงก์และเจ้าหญิงยูเชนีให้กำเนิดบุตรคนแรกเมื่อวันที่ 9 กุมภาพันธ์ พ.ศ. 2564 ณ โรงพยาบาลพอร์ตแลนด์สำหรับสตรีและเด็กในลอนดอน ด้วยการผ่าท้องทำคลอด สืบเนื่องจากการผ่าตัดพระปิฐิกัณฐกัฐิคดของเจ้าหญิงยูเชนีก่อนหน้านี้ บุตรคนนี้อยู่ในลำดับที่ 11 ของการสืบราชสันตติวงศ์สหราชอาณาจักรเมื่อแรกเกิด และได้รับการตั้งชื่อว่า ออกัสต์ ฟิลิป ฮอว์ก บรุกส์แบงก์ เมื่อวันที่ 20 กุมภาพันธ์ พ.ศ. 2564
# มนุษย์คนแรกบนดวงจันทร์
มนุษย์คนแรกบนดวงจันทร์  เป็นภาพยนตร์ชีวประวัติในปี ค.ศ. 2018 กำกับโดยเดเมียน ชาเซลล์ และเขียนบทโดยจอช ซิงเงอร์ จากหนังสือเรื่อง First Man: The Life of Neil A. Armstrong แต่งโดย เจมส์ อาร์. แฮนเซน ภาพยนตร์นำแสดงโดย ไรอัน กอสลิง รับบท นีล อาร์มสตรอง ร่วมด้วย แคลร์ ฟอย, เจสัน คลาร์ก, ไคล์ แชนด์เลอร์, โครีย์ สโตลล์, ซีอะรัน ฮินส์, คริสโตเฟอร์ แอบบอตต์, แพทริก ฟูกิต และลูคัส ฮาส โดยมีเรื่องราวเกี่ยวกับหลังภาระกิจสู่ดวงจันทร์ของอะพอลโล 11 เมื่อปี 1969 ผู้อำนวยสร้างเรื่องนี้คือ สตีเวน สปีลเบิร์ก
# มอเรเวีย
มอเรเวีย  หรือ โมราวา  เป็นดินแดนทางฝั่งตะวันออกของประเทศเช็กเกีย มีพื้นที่ประมาณ 22,000 ตารางกิโลเมตร และมีผู้อยู่อาศัยประมาณ 3 ล้านคน ซึ่งเท่ากับประมาณร้อยละ 30 ของประชากรทั้งหมดในเช็กเกีย โดยสถิติจากปี ค.ศ. 1921 ระบุว่าพื้นที่ทั้งหมดของมอเรเวียซึ่งรวมถึงดินแดนแทรกในไซลีเชียครอบคลุมพื้นที่ 22,623.41 ตารางกิโลเมตร

รายการอ้างอิง

หนังสืออ่านเพิ่ม
 The Penny Cyclopaedia of the Society for the Diffusion of Useful ... (1877), volume 15. London, Charles Knight. Moravia. pp. 397–398.
 The New Encyclopædia Britannica (2003). Chicago, New Delhi, Paris, Seoul, Sydney, Taipei, Tokyo. Volume 8. p. 309. Moravia. .
 Filip, Jan (1964). The Great Moravia exhibition. ČSAV (Czechoslovak Academy of Sciences).
 Galuška, Luděk, Mitáček Jiří, Novotná, Lea (eds.) (2010) Treausures of Moravia: story of historical land. Brno, Moravian Museum. .
 National Geographic Society. Wonders of the Ancient World; National Geographic Atlas of Archaeology, Norman Hammond, consultant, Nat'l Geogr. Soc., (multiple staff authors), (Nat'l Geogr., R. H. Donnelley & Sons, Willard, OH), 1994, 1999, Reg or Deluxe Ed., 304 pp. Deluxe ed. photo (p. 248): "Venus, Dolni Věstonice, 24,000 B.C." In section titled: "The Potter's Art", pp. 246–253.
 Dekan, Jan (1981). Moravia Magna: The Great Moravian Empire, Its Art and Time, Minneapolis: Control Data Arts. .
 Hugh, Agnew (2004). The Czechs and the Lands of the Bohemian Crown.Hoower Press, Stanford. .
 Róna-Tas, András (1999) Hungarians & Europe in the Early Middle Ages: An Introduction to Early Hungarian History translated by Nicholas Bodoczky, Central European University Press, Budapest, .
 Wihoda, Martin (2015), Vladislaus Henry: The Formation of Moravian Identity. Brill Publishers .
 Kirschbaum, Stanislav J. (1996) A History of Slovakia: The Struggle for Survival St. Martin's Press, New York, .
 Constantine Porphyrogenitus De Administrando Imperio edited by Gy. Moravcsik, translated by R. J. H. Jenkins, Dumbarton Oaks Edition, Washington, D.C. (1993)
 Hlobil, Ivo, Daniel, Ladislav (2000), The last flowers of the middle ages: from the gothic to the renaissance in Moravia and Silesia. Olomouc/Brno, Moravian Galery, Muzeum umění Olomouc 
 David, Jiří (2009). "Moravian estatism and provincial councils in the second half of the 17th century". Folia historica Bohemica. 1 24: 111–165. .
 Svoboda, Jiří A. (1999), Hunters between East and West: the paleolithic of Moravia. New York: Plenum Press, .
 Absolon, Karel (1949),  The diluvial anthropomorphic statuettes and drawings, especially the so-called Venus statuettes, discovered in Moravia  New York, Salmony 1949. .
 Musil, Rudolf (1971), G. Mendel's Discovery and the Development of Agricultural and Natural Sciences in Moravia. Brno, Moravian Museum.
 Šimsa, Martin (2009), Open-Air Museum of Rural Architecture in South-East Moravia. Strážnice, National Institute of Folk Culture. .
 Miller, Michael R. (2010), The Jews of Moravia in the Age of Emancipation, Cover of Rabbis and Revolution edition. Stanford University Press. .
 Bata, Thomas J. (1990), Bata: Shoemaker to the World. Stoddart Publishers Canada. .
 Procházka, Jiří (2009), "Vienna obsessa. Thesaurus Moraviae". Brno, ITEM, .
# อีเวร์ตง กงชัลวีส ซาตูร์นีนู
เอแวร์ตัน กอนซัลเวส ซาตูร์นีนู (5 กุมภาพันธ์ ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองหลังให้กับแบงค็อก ยูไนเต็ดในไทยลีก

 สโมสรอาชีพ 
 เชียงราย ยูไนเต็ด 
ในวันที่ 3 มกราคม ค.ศ. 2017 เชียงราย ยูไนเต็ด บรรลุข้อตกลงในการคว้าตัวอีเวร์ตง กงชัลวีส ซาตูร์นีนู จากสโมสรลูเวอร์เดนเซ ต่อมาในวันที่ 11 มีนาคม ค.ศ. 2017 อีเวร์ตงทำประตูแรกในลีก นัดที่เชียงรายเปิดบ้านแซงเอาชนะราชนาวี 3–2

 แบงค็อก ยูไนเต็ด 
ในวันที่ 27 ธันวาคม ค.ศ. 2017 แบงค็อก ยูไนเต็ด บรรลุข้อตกลงในการคว้าตัวอีเวร์ตง กงชัลวีส ซาตูร์นีนู จากเชียงราย ยูไนเต็ด เป็นที่เรียบร้อย ต่อมาในวันที่ 7 เมษายน ค.ศ. 2018 อีเวร์ตงทำประตูแรกในลีก นัดที่แบงค็อกบุกไปชนะการท่าเรือที่แพตสเตเดียม 3–0

 เกียรติประวัติ 
Lajeadense
 Copa FGF: 2014

Luverdense
 Campeonato Mato-Grossense: 2016

เชียงราย ยูไนเต็ด
 ไทยเอฟเอคัพ (1): 2017
# จูดี ฮอลิเดย์
จูดี ฮอลิเดย์ (21 มิถุนายน พ.ศ. 2464 – 7 มิถุนายน พ.ศ. 2508) เป็นนักแสดง นักแสดงตลก และนักร้องชาวอเมริกันObituary Variety, June 9, 1965, p. 71. เธอเริ่มต้นอาชีพด้วยการเป็นส่วนหนึ่งในการแสดงที่ไนต์คลับ ก่อนที่จะได้ทำงานในละครบรอดเวย์และเพลง ความสำเร็จของเธอเริ่มในปี พ.ศ. 2489 เมื่อได้แสดงละครเวทีเรื่อง บอร์นเยสเตอร์เดย์ ในบทบิลลี ดอว์น ซึ่งนำไปสู่การแสดงในฉบับภาพยนตร์ปี พ.ศ. 2493 การแสดงจากภาพยนตร์เรื่องนี้ทำให้เธอได้รับรางวัลออสการ์ สาขานักแสดงนำหญิงยอดเยี่ยมและรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือตลก ฮอลิเดย์ปรากฏตัวในภาพยนตร์หลายเรื่องตลอดช่วงคริสต์ทศวรรษ 1950 เธอยังได้คำวิจารณ์ที่ดีจากการแสดงในละครเพลงบรอดเวย์ที่ชื่อ เบลส์อาร์ริงนิง ซึ่งทำให้เธอชนะรางวัลโทนี สาขานักแสดงหญิงยอดเยี่ยมในด้านละครเพลง และกลับมารับบทเดิมในละครเดิมฉบับภาพยนตร์ ปี พ.ศ. 2503

จากการสูบบุหรี่อย่างหนัก ฮอลิเดย์เสียชีวิตด้วยโรคมะเร็งเต้านม เมื่อวันที่ 7 มิถุนายน พ.ศ. 2508 สองสัปดาห์ก่อนวันเกิดปีที่ 44 ของเธอ“Judy Holliday”, biography, Turner Classic Movies (TCM), Turner Broadcasting System, a subsidiary of Time Warner, Inc., New York, N.Y. Retrieved March 3, 2018."Judy Holiday, 42, Is Dead of Cancer", The New York Times, June 8, 1965, p. 1 ร่างของเธอถูกฝังอยู่ในสุสานเวสต์เชสเตอร์ฮิลส์ ที่หมู่บ้านเฮสติงส์-ออน-ฮัดสัน ในนครนิวยอร์ก"Judy Holliday (1921–1965) Biography" , Jewish Women's Archive (jwa.org), retrieved February 21, 2010 ห้าปีก่อนที่เธอจะเสียชีวิต ฮอลิเดย์ยังมีดวงดาวอยู่บนฮอลลีวูดวอล์กออฟเฟม อยู่ที่ 6901 ฮอลลีวูดบูเลวาร์ด ในลอสแอนเจลิส
# พายุโคโตะ
โคโตะ  เป็นชื่อพายุหมุนเขตร้อนในรายชื่อชุดที่ 3 ลำดับที่ 5 ของมหาสมุทรแปซิฟิกตะวันตกฝั่งเหนือ ส่งโดยประเทศญี่ปุ่น ชื่อพายุในลำดับนี้แต่แรกเริ่มเคยใช้ชื่อ คัมมูริ  มาก่อน แต่ถูกถอนออกไปในฤดูกาล 2562

พายุคัมมูรินั้นอาจหมายถึง
พายุโซนร้อนกำลังแรงคัมมูริ (พ.ศ. 2545) (T0212,  16W,  ลากาลัก)
พายุโซนร้อนกำลังแรงคัมมูริ (พ.ศ. 2551) (T0809,  10W,  ฮูเลียน) – พายุที่ส่งผลกระทบกับประเทศจีนและเวียดนาม
พายุโซนร้อนกำลังแรงคัมมูริ (พ.ศ. 2557) (T1417,  17W)
พายุไต้ฝุ่นคัมมูริ (พ.ศ. 2562) (T1928,  29W,  ตีโซย)

ส่วนชื่อโคโตะนั้น ในปัจจุบันยังไม่เคยถูกนำมาใช้เป็นชื่อพายุ
# ฌ็อง-ตอมา อารีกี เดอ กาซานอวา
ฌ็อง-ตอมา อารีกี เดอ กาซานอวา  หรือที่บางแหล่งระบุชื่อว่า ฌ็อง-ตูแซ็ง อารีกี เดอ กาซานอวา (เกิดวันที่ 8 มีนาคม ค.ศ. 1778 ในกอร์เต; เสียชีวิตวันที่ 22 มีนาคม ค.ศ. 1853 ในปารีส) เป็นนักการทูตและทหารฝรั่งเศสในสงครามปฏิวัติฝรั่งเศสและสงครามนโปเลียน ในปลายคริสต์ทศวรรษ 1840 อารีกีเข้าไปมีส่วนร่วมในการเมืองและได้รับเลือกเป็นสมาชิกสภาผู้แทนราษฎรและสมาชิกวุฒิสภาในรัฐสภาฝรั่งเศส เขาเป็นญาติเขยของนโปเลียน โบนาปาร์ตFierro, Alfredo; Palluel-Guillard, André; Tulard, Jean - "Histoire et Dictionnaire du Consulat et de l'Empire”, Éditions Robert Laffont, , p. 494–495

 ชีวิตทหาร 
อารีกีเกิดที่เมืองกอร์เตบนเกาะคอร์ซิกา เข้าเรียนในโรงเรียนทหารที่เมืองเรอแบใน ค.ศ. 1787 และเข้าเรียนในมหาวิทยาลัยที่เมืองปีซาก่อนจะกลับสู่คอร์ซิกาใน ค.ศ. 1796 อารีกีเป็นสามีของลูกพี่ลูกน้องคนหนึ่งของนโปเลียน โบนาปาร์ต เขาได้รับตำแหน่งร้อยโทในกองทัพอิตาลีของฝรั่งเศสและได้ติดตามนโปเลียนโดยตรง ต่อมาเขาได้เป็นเลขานุการสถานอัครราชทูตฝรั่งเศสในโรมในขณะที่โฌแซ็ฟ โบนาปาร์ตดำรงตำแหน่งอัครราชทูตที่นั่น จากนั้นเขาได้กลับสู่ชีวิตทหารโดยร่วมรบกับนโปเลียนในการรบที่อิยิปต์ ได้รับบาดเจ็บในยุทธการที่อัศศอลฮียะฮ์ มีส่วนร่วมในการโอบล้อมเมืองจัฟฟาและเอเคอร์ และได้รับการเลื่อนตำแหน่งเป็นร้อยเอก ระหว่างการล้อมเมืองเอเคอร์ กระสุนปืนลูกหนึ่งเฉี่ยวหมวกนโปเลียนไปถูกอารีกีเข้าที่ลำคอและตัดหลอดเลือดแดง ศัลยแพทย์ดอมีนิก ฌ็อง ลาแร เชื่อว่าบาดแผลนั้นร้ายแรงถึงตาย ถึงกระนั้นก็ดูแลรักษาอารีกีและช่วยชีวิตเขาไว้ได้ อารีกีกลับสู่ฝรั่งเศสและร่วมรบในยุทธการที่มาเรงโก

เมื่อนโปเลียนได้ขึ้นเป็นจักรพรรดิแห่งฝรั่งเศส อารีกีได้รับตำแหน่งเป็นนายพลทหารม้า อารีกีได้เข้ารบในหลายสมรภูมิ เช่น ยุทธการที่อัสเพิร์น-เอ็สลิง, ยุทธการที่วากรัม เป็นต้น

ในช่วงสงครามสหสัมพันธมิตรครั้งที่หก นโปเลียนพ่ายแพ้และถูกกองทัพพันธมิตรโจมตีสวนกลับ ในยุทธการที่แฟร์-ช็องเปอนวซ เขาได้ร่วมทัพกับจอมพล โอกุสต์ เดอ มาร์มง แต่เนื่องจากกองทัพสหสัมพันธมิตรมีมาก ทำให้ต้องถอยร่นและร่วมมือกับจอมพลฝรั่งเศสคนอื่น ๆ เพื่อทำการปกป้องกรุงปารีส

 หลังสงครามนโปเลียน 
ใน ค.ศ. 1849 อารีกีได้ดำรงตำแหน่งผู้แทนราษฎรจากเกาะคอร์ซิกาในสภาผู้แทนราษฎรฝรั่งเศสและต่อมาได้รับเลือกเป็นสมาชิกวุฒิสภา ตำแหน่งสุดท้ายของเขาคือผู้บัญชาการออแตลเดแซ็งวาลีด

 การยกย่อง 
ชื่อของเขาปรากฏในประตูชัยกรุงปารีส เขาได้รับเหรียญกล้าหาญเลฌียงดอเนอร์และเหรียญอิสริยาภรณ์แห่งรูเนียน ทางด้านบาวาเรียได้ให้เหรียญกล้าหาญแห่งมัคส์ โยเซ็ฟ เพื่อเป็นการเชิดชูเกียรติยศของเขา
# วรุฒ เมฆมุสิก
วรุฒ เมฆมุสิก (21 กุมภาพันธ์ พ.ศ. 2535 —) เป็นนักฟุตบอลอาชีพชาวไทย ปัจจุบันเล่นตำแหน่งผู้รักษาประตูให้กับอยุธยา ยูไนเต็ดในไทยลีก

 เกียรติประวัติ 
แอร์ฟอร์ซ ยูไนเต็ด
 ไทยลีกดิวิชัน 1 
 16px ชนะเลิศ (1) : 2556
แบงค็อก ยูไนเต็ด
 ไทยแลนด์แชมเปียนส์คัพ: 2023
 ไทยเอฟเอคัพ: 2023–24
# วังเดร์ ลูอีส ซิลวา ซูซา
วังเดร์ ลูอีส ซิลวา ซูซา (17 เมษายน ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองกลางตัวรุกให้กับชลบุรี ในไทยลีก 2

 สโมสรอาชีพ 
 เชียงราย ยูไนเต็ด 
ในวันที่ 5 มีนาคม ค.ศ. 2017 วังเดร์ ลูอีส ทำประตูแรกในไทยลีก นัดที่เชียงรายเปิดบ้านเอาชนะสุพรรณบุรี 2–0

 แบงค็อก ยูไนเต็ด 
ในวันที่ 21 ธันวาคม ค.ศ. 2017 วังเดร์ ลูอีส ได้เซ็นสัญญา 2 ปีกับแบงค็อก ยูไนเต็ด ต่อมาในวันที่ 4 มีนาคม ค.ศ. 2018 วังเดร์ ลูอีส ทำประตูแรกในไทยลีก นัดที่แบงค็อกบุกไปชนะราชบุรีที่มิตรผลสเตเดียม 2–1 โดยสถิติฤดูกาล 2018 วังเดร์ ลูอีส ทำประตูให้กับสโมสรได้ทั้งหมด 5 ประตู

 เกียรติประวัติ 
ฟลาเมงโก
 Taça Guanabara: 2011
 Taça Rio: 2011
 Campeonato Carioca: 2011

บาเอีย
 Campeonato Baiano: 2012

วิตอเรีย
 Campeonato Baiano: 2013, 2016

เชียงราย ยูไนเต็ด
 ไทยเอฟเอคัพ (1): 2560

แบงค็อก ยูไนเต็ด
 ไทยลีก รองชนะเลิศ: 2561, 2565–66, 2566–67
 ไทยเอฟเอคัพ: 2566–67

ชลบุรี
 ไทยลีก 2: 2567–68
# ไซรัส อาตาบา
ไซรัส อาตาบา  เกิดเมื่อวันที่ 6 กันยายน 2472 ณ กรุงเตหะราน ประเทศอิหร่าน เป็นพระโอรสคนรองใน เจ้าหญิงฮาดัมซัลดีห์ ปาห์ลาวี กับ ฮาดี อาตาบา เขาเป็นพระราชนัดดาใน พระเจ้าชาห์ เรซา ปาห์ลาวี ซึ่งในช่วงสงครามโลกครั้งที่หนึ่ง เขาได้ศึกษาคณะวรรณคดีเยอรมันในมหาวิทยาลัยมิวนิก ก่อนจะกลายเป็นนักกวีและมักแปลหนังสือเยอรมันเป็นภาษาเปอร์เซีย
 รางวัล 
1957: Hugo-Jacobi-Preis
1983: full member of the Bayerische Akademie der Schönen Künste (Bavarian Academy of Fine Arts))
1990: Adelbert von Chamisso Prize
1993: Member of Deutsche Akademie für Sprache und Dichtung (the German Academy for Language and Literature)
 สิ่งตีพิมพ์ 
Düsseldorf: Classen Verlag، 1971.Die Worte der Ameisen/ Cyrus Atabay 100p
Hamburg: Classen Verlag, Gesange von Morgen: neue Iranische lyrik/ Cyrus Atabay 1968, 126p
Die schönsten Gedichte aus dem klassischen Persien\ Hafis, Rumi, Omar Chajjam; Übertragen von Cyrus Atabay; Herausgegeben und mit einem Nachwort Versehen von Kurt Scharf

ไซรัส ใช้ชีวิตในประเทศเยอรมนี ก่อนจะเสียชีวิตลงเมื่อวันที่ 26 มกราคม 2539 สิริอายุรวม 66 ปี
 อ้างอิง 
 "اشعار شاعر ایرانی به فارسی ترجمه شد". IBNA (in Persian). 2013. Retrieved 17 November 2016.
 "Robert Bosch Stiftung - Atabay, Cyrus". bosch-stiftung.de. Retrieved 17 November 2016.
 ZEIT ONLINE GmbH, Hamburg, Germany (1996-02-02). "CYRUS ATABAY Eingeplant Bedacht war ich, von meinem Ziel keinen Schritt abzuschwenken, doch scheint's, daß mein Verfehlen eingeplant ist von dem, der mir den Weg weist. Durststrecken Aber meine Stimme flog in die Wüste, ich schickte sie aus nach einem Echo, indes ich hier kämpfe gegen Wälle aus Flugsand. Der Schmerz, der mich wachhält, der Brunnen, um dessentwillen ich den Durst verteidige. | ZEIT ONLINE". zeit.de. Retrieved 17 November 2016.